Flatfotfluer

Flatfotfluer (Platypezidae) er en liten familie av fluer som er beslektet med pukkelfluene. Som navnet sier, er bakføttene (tarsene) gjerne mer eller mindre flate og ofte ganske brede. Men dette gjelder ikke alle artene. Larvene lever i sopp av ulike slag.


== Utseende ==
Små til middelsstore (1-10 mm lange) fluer. Brystet (thorax) har kraftige børster på sidene av ryggen, små, fine børster midt oppå. 
Hodet er stort med store fasettøyne som møtes i pannen hos hannene. I pannen sitter tre punktøyne (ocelli). Antennene er små og består av tre ledd med en lang antennebørste (arista) ytterst på det tredje leddet. Kinnene (under fasettøynene) har flere kraftige børster. 
Vingene er ganske store og trekantede, vanligvis med tydelig, mørkt vingemerke (pterostigma). 
Beina er kraftige, og bakføttene (tarsene) er vanligvis flate og brede, i alle fall det innerste leddet. 
Larvene er korte og tykke, uten noen tydelig hodekapsel. Det sitter en fingeraktig utvekst på siden av hvert segment. 	 


== Levevis ==
Larvene lever i ulike slags sopp. De voksne fluene kan man ofte se sittende på solbelyste blad, der de løper omkring med rykkvise bevegelser. Hannene av mange arter svermer, og hunnene blir tiltrukket til svermene. Artene i slekten Microsania blir tiltrukket av røyk, og hannene kan forme svermer over bål eller på skogbrann-felter. 
Fluene besøker ikke blomster, men kan trolig spise honningdugg fra blader. 
De fleste artene er aktive som voksne om høsten da det er mest sopp tilgjengelig.


== Systematisk inndeling / norske arter ==

Ordenen tovinger, Diptera
Underordenen fluer, Brachycera
Gruppen høyere fluer, Cyclorrhapha
Gruppen Aschiza
Overfamilien Platypezoidea
Familien flatfotfluer, Platypezidae
Underfamilien Microsaniinae
Slekten Microsania Zetterstedt, 1837 – blir tiltrukket til røyk. En art funnet i Norge.
Microsania pectipennis (Meigen, 1830)
Underfamilien Callomyiinae
Slekten Platypezina Wahlgren, 1910
Platypezina connexa (Boheman, 1858)
Slekten Agathomyia Verrall, 1901
Agathomyia viduella (Zetterstedt, 1838)
Agathomyia antennata (Zetterstedt, 1819)
Agathomyia sexmaculata (von Roser, 1840)
Agathomyia unicolor Oldenberg, 1928
Agathomyia lundbecki Chandler, 1985
Slekten Callomyia Meigen, 1804
Callomyia amoena Meigen, 1824
Callomyia dives Zetterstedt, 1838
Callomyia speciosa Meigen, 1824
Callomyia elegans Meigen, 1804
Underfamilien Platypezinae
Slekten Protoclythia Kessel, 1949
Protoclythia modesta (Zetterstedt, 1844)
Slekten Seri Kessel & Kessel, 1966
Seri obscuripennis (Oldenberg, 1916)
Slekten Polyporivora Kessel & Maggioncalda, 1968
Polyporivora boletina (Fallén, 1815)
Polyporivora ornata (Meigen, 1838)
Polyporivora picta (Meigen, 1830)
Slekten Platypeza Meigen, 1803
Platypeza fasciata Meigen, 1804
Platypeza hirticeps Verrall, 1901
Platypeza consobrina Zetterstedt, 1844
Slekten Paraplatypeza Kessel & Maggioncalda, 1968
Paraplatypeza bicincta (Szilády, 1941)
Paraplatypeza atra (Meigen, 1804)


== Referanser ==


== Kilder ==
Chandler, P.J. 2001. The Flat-footed Flies (Diptera: Opetiidae and Platypezidae) of Europe. Fauna Entomologica Scandinavica 36. Brill, Leiden.


== Eksterne lenker ==
(en) flatfotfluer i Encyclopedia of Life 
(en) flatfotfluer i Global Biodiversity Information Facility 
(no) flatfotfluer hos Artsdatabanken 
(sv) flatfotfluer hos Dyntaxa 
(en) flatfotfluer hos Fauna Europaea 
(en) flatfotfluer hos Fossilworks 
(en) flatfotfluer hos ITIS 
(en) flatfotfluer hos NCBI 
(en) Kategori:Platypezidae – bilder, video eller lyd på Wikimedia Commons 
Platypezidae – detaljert informasjon på Wikispecies 
Diptera.info - Photo Albums: Platypezidae
Tree of Life – engelskspråklig
Norsk Entomologisk forening – for deg som vil lære mer om insekter.